Vaqif Həsənov

Vaqif Bəhram oğlu Həsənov () — Ağdam Rayon İcra Hakimiyyəti başçısı.

 Həyatı 
Həsənov Vaqif Bəhram oğlu 18 fevral 1959-cu ildə Ağdam rayonunda anadan olmuşdur. Orta məktəbi bitirdikdən sonra 1977–1979-cu illərdə hərbi xidmətdə olmuşdur. 1986-cı ildə Azərbaycan Dövlət Universitetinin (indiki BDU) Tarix fakültəsini, 2003-cü ildə Azərbaycan Dövlət Neft Akademiyasının (indiki ADNSU) Faydalı qazıntı yataqlarının işlənməsi fakültəsini bitirmişdir.

Əmək fəaliyyətinə 1977-ci ildə Bərdə Kolxozlararası Tikinti idarəsində fəhlə kimi başlamışdır. 1980–1987-ci illərdə 26 Bakı Komissarı adına NQÇİ elektrik çilingər, 1987–1989-cu illərdə 26 Bakı Komissarı adına NQÇİ-nin Mənzil Kommunal Təsərrüfatının partiya təşkilatının katibi işləmiş, 1989–1991-ci illərdə isə Bakı Sosial İdarəetmə və Politologiya İnstitutunun politoloq ixtisasını tam kurs üzrə bitirmişdir.

1991-ci ildə 26 Bakı Komissarı adına NQÇİ-nin partiya komitəsinin katibi, 1991–1995-ci illərdə Ə. Ç. Əmirov adına NQÇİ-nin Xüsusi şöbəsinin rəisi, 1995–2001-ci illərdə H. Z. Tağıyev adına NQÇİ-nin Mənzil Kommunal Təsərrüfatının rəisi, 2001–2005-ci illərdə H. Z. Tağıyev adına NQÇİ-nin Kadrlar şöbəsinin rəisi, 2005–2006-cı illərdə N. Nərimanov adına NQÇİ rəisin ümumi məsələlər üzrə müavini, 2006–2011-ci illərdə Bakı şəhəri Qaradağ Rayon İcra Hakimiyyəti başçısının müavini, 2011–2013-cü illərdə Bakı şəhəri Xəzər Rayon İcra Hakimiyyəti başçısının müavini, 2013–2018-ci illərdə isə Bakı şəhəri Xəzər Rayon İcra hakimiyyəti başçısının birinci müavini vəzifələrində çalışmışdır.

2017-ci ildən Beynəlxalq Mühəndislik Akademiyasının Ümumi Yığıncağının qərarına əsasən, həmin akademiyanın həqiqi üzvü seçilmişdir.

Azərbaycan Respublikası Prezidentinin 28 avqust 2018-ci il tarixli Sərəncamı ilə Ağdam Rayon İcra Hakimiyyətinin başçısı təyin edilib.V. B. Həsənovun Ağdam Rayon İcra Hakimiyyətinin başçısı təyin edilməsi haqqında Azərbaycan Respublikası Prezidentinin Sərəncamı

Yeni Azərbaycan Partiyasının üzvüdür.

Ailəlidir, iki övladı, bir nəvəsi var.

 Təltifləri 
 "Dövlət qulluğunda fərqlənməyə görə" medalı (31 iyul 2018)Dövlət qulluqçularının təltif edilməsi haqqında Azərbaycan Respublikası Prezidentinin Sərəncamı

 İstinadlar 

 Xarici keçidlər 
 Həsənov Vaqif Bəhram oğlu — Ağdam rayon İcra Hakimiyyətinin başçısı
 Ağdamın icra başçısı kimdir? – Tərcümeyi-hal
 Ağdamın yeni icra başçısı kimdir? — DOSYE

Kateqoriya:Ağdam Rayon İcra Hakimiyyətinin başçıları
Kateqoriya:Xəzər Rayon İcra Hakimiyyətinin başçılarının müavinləri
Kateqoriya:Çilingərlər